અશ્વિને પોતાની શાનદાર ઇનિંગ્સ રમતા પ્રથમ રહાણે સાતે 39 રનની ભાગીદારી નોંધાવી હતી. રહાણેના આઉટ થયા બાદ અશ્વિને અને સાહાએ ભારતીય રમતને સંભાળી લીધી હતી. તે બંનેએ છઠ્ઠી વિકેટ માટે અણનમ 108 રનની ભાગેદારી નોંધાવી ભારતીય ટીમને એક સન્માનજનક સ્કોર સુધી પહોંચાડી હતી. દિવસના અંતે ભારતે 5 વિકેટે 234 રન બનાવ્યા હતા. અશ્વિન 75 અને સાહા 46 રને રમતમાં છે. વેસ્ટ ઇન્ડિઝ તરફથી જોસેફ અને ચેસ બે-બે વિકેટ ઝડપી હતી જ્યારે ગાબ્રિએલે એક વિકેટ ઝડપી હતી. ચાર મેચની ટેસ્ટ શ્રેણીમાં ભારત પહેલેથી 1-0થી આગળ છે.